
Aruba tabatin un fin di siman tragico 

Morto cruel den trafico y un caso di hogamento 



ARUBA a conoce 2 morto tragico, E prome tabata 
diasabra madruga na altura di La Granja na 
Pos Chiquito, unda e motociclista, Edmard 
J.Q. Lampe, naci na Aruba, dia 9 di juni 1996 
a bira di 7 morto den trafico di Aruba. E1 a caba 
di cumpli 23 aña di edad. 

E di dos morto trágico a sosode algun ora después 
diasabra anochi, ora cu e Colombiano, Adelso 
Sandoval Castellanos, Colombia 17 december 
1979 (39 aña), kende a dicidi di bay landa den 
e laman di Dos Playa, unda el a guli hopi awa, 
cu a costa su bida. Na famia di ambos fayecido 
ta bay nos mas sincero condolencia. 


Minister Ruiz-Maduro ta informa: 

Gobierno a yega 
na un formula 
nobo pa calcula 
prijs di gasolin 

Despues di a bay landa den e laman bruto 

Colombiano no a logra yega bek 
na tera y a guli masha awa 




DIASABRA pa 18.49 Central di Polis ta haya infor- 
macion cu na Dos Playa un persona mester tin difi- 
cultad den awa y no a logra sali. Na jegada di patruya 
policial ya a logra saca e persona. 

Personal di ambulance y coleganan di Cuerpo Policial 
a yega n’e sitio y a purba di reanima e persona pero 
envano. 

A haci uso di helicopter pa transporta e victima mi- 
rando cu accsibilidad tabata dificil. 

Pero pa 20.35, dr Texeir ta constata morto di: Adelso 
Sandoval Castellanos, Colombia 17 december 1979 (39 
aña). 

Cuerpo Policial y nos di AWEMainta ta manda palabra 
di condolencia na famia di e fayecido. 

Morto cruel pa hoben di 23 aña 





TABATA diasabra 15 di juni 2019 pa 03.45 di madruga, ya- 
mada a drenta via Central di Polis cu tin un accidente basta 
grave na altura di La Granja na Pos Chiquito. 

Na yegada ta bin constata cu den e accidente tin un bromer 
y dos auto envolvi. Cu maximo urgencia e chofer di e bromer 
wordo hiba pa hospital. 

Pa 4.39 am dokter a constata morto di e motociclista, kende 
a keda identica como Edmard J.Q. Lampe, naci na Aruba, 
dia 9 di juni 1996. E1 a caba di cumpli 23 aña di edad. E ta 
yiu di e conocida personahe, Shulaika Ta On, kende no ta na 
Aruba ora di e accidente fatal aki. Su tata mes a muri algun 
aña atras. E hoben aki a bira asina e di 7 morto den trafico di 
Aruba. 

N’e sitio chofer di ambos auto a wordo getest y a resulta posi- 
tivo pa ta bou influencia di alcohol. Ambos a keda deteni y 
hiba Warda di Polis pendiente di mas investigacion. 

Cuerpo Policial y nos di AWEMainta kier a manda palabran- 
an di condolencia n’e famia di e fayecido. 

Con e accidente aki a tuma lugar, ta ser investiga p’e exper- 
tonan di Polis di Trafico. Pa loke nos por a wak riba e gra- 
bacion di un camara di seguridad, dos auto, practicamente 
a “twist” e motociclista aki, ora nan a dal practicamente e 
frontal. E tabata un accidente horibel, si mira den ki estado e 
victima a keda. Polis a sera e caminda pa investigacion pa un 
bon rato. Por bisa te ora cu solo a sali a habri caminda atrobe. 

Minister Ruiz-Maduro ta informa: 

Gobierno a yega na un formula 
nobo pa calcula prijs di gasolin 



GOBIERNO a bay over na usa un otro metodo pa 
calcula e prijs di benta di gasoline na Aruba saliendo 
for di e prijs riba factura cu RDA a paga pa e compra di 
gasoline teniendo na cuenta tambe reserva cu tin di e 
producto den tanki. 

Pa largo tempo Gobierno a haci uso di e plataforma 
Platts pa calcula e prijs di producto petrolero basa riba 
un promedio di cual tabata e benta di e productonan 
aki riba e mercado internacional teniendo na cuenta un 
luna di retraso den dicho informacion. 

Como cu RDA ta un compania di Gobierno di Aruba, 
a presenta e posibilidad pa yega na e factura di locu- 
al realmente ta wordo paga pa compra di gasoline y 
a base di esaki stipula e prijs di benta di gasoline pa 
publico. Antes ora cu e compra y abastecimento di pro- 
ducto petrolero tabata den man di multinacionals na 
Aruba, e informacion aki no tabata disponibel pa De- 
partamento Economico na unda ta haci e calculo di 
prijs. P’esey pa largo tempo a recuri na e informacion 
cu Platts ta ofrece pa por a stipula e prijs di benta di 
producto petrolero na publico. 

Ta absorba subida di periodo di transicion 

Pa e periodo di transicion Gobierno a yega na un 
acuerdo cu RDA cu lo absorba gran parti di e subida 
grandi cu tabata tumando lugar na e momento ey y 
esaki a traduci su mes den un subida di 11,8 cent den 


luna di mei 2019 cu mester conta como un subida to- 
tal pa e lunanan di april, mei y juni pa cual RDA a 
cumpra y tin reserva di gasoline. Si no a haci e cam- 
bio di metodo y e areglo transitorio aki, Pueblo lo 
mester a conoce subida di prijs di gasoline den luna 
di april di 16 cent, subida di 13,9 cent den mei y un 
subida di 7,6 cent den juni. Cu e cambio aki Gobier- 
no a percura pa trece tiki alivio den cartera di Pueblo. 

Beneficio di e metodo nobo ta menos fluctuacion 
den prijs 

Cu e manera di calcula prijs via e factura cu ta mustra 
kico realmente RDA a paga pa compra di gasoline riba 
mercado y teniendo na cuenta e prijs cu a ser paga pa 
e gasoline cu tin den reserva den tanki, ta spera di por 
yega na un prijs cu ta fluctua menos cu e prijs cu ta 
wordo stipula a base di e anotacion di Platts manera 
cu pa largo tempo a wordo haci pa Departamento Eco- 
nomico di Aruba. 

Prijs di gasolin den juni ta mas abou cu e rebaho 
segun Platts 

Riba e plataforma di Platts nos por mira cu prijs di gas- 
oline a baha den luna di juni, pero asina mes cu den 
juni no a conoce rebaho di prijs, e calculo nobo a ofrece 
un prijs hopi mas abou y Pueblo a ricibi un alivio hopi 
mas grandi cu si mester a usa e prijs rebaha di Platts. 

"Bankeronan" Chines a sali di bon cerca Hof 



RECIENTEMENTE tabatin 
sentencia den e caso di un pareha 
Chines, kendenan a haci nan mes 
culpabel na “underground bank- 
ing” durante un periodo di tres 
aña. Tanto e pareha como Ministe- 
rio Publico no tabata di acuerdo cu 
e sentencia di prome instancia y a 
apela e decision. 

Ministerio Publico tabata di opin- 
ion cu e pareha durante un periodo 
di 3 aña a mobilisa rond di 13 miyon 
florin. Pero esey ta un pensamento 
pasobra mester demostr’e tambe y 
locual nan no por a haci, y e ora a 
papia di 3 miyon dollar for di juli, 
2012 te cu 31 di december, 2015. 
Ta trata aki di Yifeng Wu y Yanqei 
Wu. 

Corte den Prome Instancia a conde- 
na Yifeng na un castigo di 30 luna 
di cual 10 luna ta condicional y 3 
aña di prueba. Procurador General 
durante e tratamento di Hof a pidi 
p’e un castigo di 3 aña y 6 luna, di 
cual 6 luna ta condicional y 3 aña 
di prueba. Banda di esaki a pidi pa 
impone un boet di 100 mil florin, y 
mayoria di loke a wordo confisca, 
manera cas, auto y oloshi, keda den 
man di husticia. 

Den e caso di su pareha Yanwei 
Wu, el a haya un condena di 18 
luna di cual 6 luna ta condicional y 
3 aña di prueba. Den Hof, Procura- 
dor General a pidi un castigo di 30 
luna di cual 15 luna ta condicional 
y 3 aña di prueba. Tambe el a pidi 
pa impone un boet di 50 mil florin. 
E caso aki tabatin di haber cu “un- 
derground banking”, unda tabata 
cambia dollars, sin cu nan tabatin 


e permisonan necesario. Pero tam- 
be di esaki tambe nan a wordo acu- 
sa di labamento di placa. Loke nan 
tabata gana, a cumpra cas, auto y 
otro obhetonan mas. 

Ambos tabatin 4 acusacion contra 
nan, pero den ambos caso Hof a ab- 
solve nan di dos acusacion pasobra 
no a keda concretamente proba cu 
e transaccionnan aki a finalisa. Pa 
condena un persona p’esey, e mes- 
ter a keda concretisa tambe. 

E pareha tambe tabata dedica nan 
mas na “swipe” pa turistanan, esta 
cu ta duna nan dollars y a cambio 
tabata cobra cierto porcentahe pa 
nan. 

Ta un investigacion cu a dura basta 
largo pa cual a tap telefon di varios 
comerciante te ora cu a logra haya 
suficiente prueba. E casnan cu nan 
a cumpra por ehempel, a busca un 
hypotheek na banco. Pero loke nan 
tabata paga pa luna tabata mas di 
loke nan a declara di tin mensual- 
mente como entrada. 


Hof na momento di dicta sentencia 
a tene na cuenta cu e pareha aki a 
hinca nan mes den e “negoshi” aki 
pa mehora nan situacion financiero 
y financia nan estilo di bida di luho. 

A haci esaki sin controla e clien- 
tenan, si nan ta bini di takinan di 
terorismo. No por haci otro cu im- 
pone un castigo pa ambos. 

Si Hof a bisa cu e castigo ta dife- 
rente cu loke PG a pidi pa motibo 
cu nan a haya “vrijspraak” pa dos 
acusacion. 

Riba Yifeng a impone un castigo di 
24 luna di cual 12 luna ta condicio- 
nal, kitando e tempo cu el a sinta 
caba y un boet di 100 mil florin. 

Den e caso di Yanwei Wu, a impone 
un castigo di 12 luna, pero comple- 
tamente condicional, 3 aña di prue- 
ba y un boet di 50 mil florin. Tambe 
a impone 120 ora di trabou pa co- 
munidad y si e no ehecuta esaki, e 
lo mester sinta 60 dia. 

Minister Armando Rudy Lampe 


Docentenan cu ya caba tin un fulltime job 
den enseñansa, no ta humano pa bolbe 
duna nan un tarea mas den Traimerdia 


MINISTER Armando Rudy Lampe ta kere 
cu mescos cu ta respeta derecho di esnan cu 
ta traha na Traimerdia, mescos mester res- 
peta e derecho di e muchanan tambe, pesey 
mes den futuro ta spera cu tur stakeholder 
na Aruba tuma na cuenta cu muchanan cu 
ta bin pa ricibi guia lo no por wordo laga un 
banda. 

Minister Armando Rudy Lampe ta kere cu 
e les cu nos tur a siña di dje n’e momenton- 
an aki ta cu nos mester keda enfoca riba e 
derecho di mucha, paso e mucha ta central. 
Sinembargo Minister Lampe ta compronde 
cu cambionan aunke con chickito e por ta, 
ta crea intrankilidad. 

Un di e cambionan cu a trece padilanti caba 
ta p’esnan cu ya caba ta maestro di scol du- 
rante full e parti di mainta y despues mer- 
dia nan mester prepara nan lesnan y kijk 
na nan lesnan p’e siguienta dia, pero cu tur 
esaki riba dje tin acerca Traimerdia banda 
di su trabao di 8 ora den dia, esaki por trece 
consecuancia, pesey mes Minister Armando 
Rudy Lampe kier proteha nos maestronan. 

Berdad cu Aruba tin scarsedad di maestra 
y maestro y esnan cu tin, Gobierno no ta 
desea di overbelast nan y tampoco pa nan 
neglisha nan trabao dor di cansancio. Loke 
cu ta un realidad e trabao di un maestra of 
maestro dia pa dia ta mas dificil y e ta un 
cansancio mental. 



BO MESTER D/ WASTE BUCKET RESIDENCIAL 
OF COMERCIAL? 


w<s®teetii 


20yrd 
Big Bucket 


1 Syrd 

EÑm 


Small 



E decision a keda tuma p’e maestronan cu ya caba tin un fulltime 
job di 8 ora den enseñansa,no ta humano pa bolbe duna nan un 
tarea mas den Traimerdia, p’e motibo aki mes a pone un stop na e 
parti aki pa proteha e maestronan p’asina nan por enfoca y duna 
les parti mainta unda cu e studiante den dia ta haya e atencion 
necesario. 

Esaki ta un di e cambionan chikito cu a keda implementa y cu ta 
creando cierto inseguridad serca esnan cu ta trahando den Traim- 
erdia. Ta importante pa keda motiva nos muchanan pa sigui e 
bunita trabao di maestra debi cu hopi di nos docentenan ta bah- 
ando cu pensioen y cu ta causa cu Aruba ta bay tin mester di hopi 
maestra y maestro pa re-emplasa e cuponan. 

Si esnan cu ta den Traimerdia kier crece pa drenta e trayecto di 
enseñansa, ta keda cupo p’e studiantenan cu ta studiando pa Asis- 
tente di Maestro drenta Traimerdia. 

No ta na Aruba so, pero na Hulanda y otro paisnan a haci dife- 
rente investigacion cuanto un docento por keda duna les. Na mo- 
mento cu un maestro ta overwerkt, e no ta funciona optimal y 
e por yega n’e extremo di perde control di e situacion y esey ta 
netamente loke cu kier evita. Mester tin seguridad p’e muchanan 
cu ta den enseñansa den dia y tambe seguridad p’e muchanan di 
Traimerdia. 

Esaki ta rekeri tambe cu un maestra y/of maestro ta den balans 
cu su mes. Banda di tur esaki mayoria maestra y maestro tin un 
famia y tambe tin nan propio yiu cu mester di nan atencion tambe. 




















Dialuna, 17 juni 2019 


AWEMainta 


Na november entrega electronico 
di impuesto ta bay na vigor 


PA hopi aña tin 
un proceso di digi- 
talisacion tumando 
luga na Servicio di 
Impuesto DIMP, 
Den Presupuesto di 
Pais Aruba pa 2018 
a aloca un suma ex- 
tra pa asina DIMP 
por agilisa e proce- 
so di digitalisacion. 
Varios cambio a 
wordo introduci y 
ta premira cu otro 
aña ta asina leu cu 
Pueblo lo por haci 
su ‘aangifte’ via 
electronico. 
Durante e reunion 
e Directora hunto 
cu mas ehecutivo 
di DIMP y repre- 
sentante di e com- 
pania Gravity cu 
ta asesora e depar- 
tamento guberna- 
mental di DIMP, 
a brinda un splica- 
cion di e trabounan 
cu ya a keda cla y 
cual trabounan ai- 
nda ta pendiente. 
Hunto cu e proceso 
di digitalisacion ta 
trahando pa por 
caba cu e retraso 
cu tin. Asina ta 
procesa den 2019, 
e informacion fiscal 
di aña 2015 y 2016, 
y den 2020 lo proc- 
esa 2017 y 2018. 


Esaki ta importante pa- 
sobra asina Pueblo no 
mester bay warda largo 
mas pa haya restitucion. 
Na e momento aki DIMP 
ta den e proceso di tran- 
sicion pa pasa di e siste- 
ma bieu pa esun nobo 
cu tambe ta den funcion 
caba. Na september awo 
e transicion lo keda final- 
isa y di e manera aki ta 
bay alivia e situacion na 


unda cu foutnan den co- 
bransa por pasa pa olvi- 
do. Cu e cambio aki tam- 
be na november proximo 
ta bira posibel pa haci 
entrega electronico di e 
cobransanan di impuesto 
cu ta ser cobra pa luna 
y finalmente na mitar 
di aña 2020 ta premira 
cu por bay over na haci 
‘aangifte’ di tur otro im- 
puesto via electronico. 




AVONDHAVOARVBA 

Vwfj de, aitda^in^ aan///^^L 


Ben je gemotiveerd om je HAVO-diploma of VWO certificaten te behalen? 

Schrijf je NU in! 

Je kan je online registreren en inschrijven vanaf 17 juni tot en met 9 juli 2019 
Je bent pas ingeschreven wanneer alle documenten zijn ingeleverd. 


Informatie en instructie om je in te schrijven zijn te vinden op onze website: 

www.avondhavoaruba.com . 

Let op: 

1. Schoolverklaringen voor de DIMAS en SVB en andere worden 
vanaf 4 september 2019 afgegeven. 

2. Administratiekosten en examengeld worden niet gerestitueerd. 

3. Schoolgeld kan niet in termijnen worden betaald. We hebben een 
swipe-machine voor de maestro-kaart. Cash-geld wordt niet 
geaccepteerd. 

Premier Evelyn Wever-Croes: 

Cumbre di Premiernan di Aruba, 
Corsou y St Maarten na Corsou 

“Si nos haci cosnan hunto, nos ta mas fuerte para pa enfrentra tur e retonan” 


DIALUNA 17 di juni ta tuma luga na Corsou e 
siguiente reunion entre e tres Prome Ministernan di 
Aruba, Corsou y Sint Maarten. E cumbre di e tres Pre- 
miernan a cuminsa desde aña pasa ora cu Premier 
Evelyn Wever-Croes, Premier Eugene Rhuggenaath y 
Premier Leona Marlin a drenta recien den Gobierno di 
nan respectivo pais. Ya tawata tin varios reunion na 
tur tres pais. 

Den e cumbre di Corsou, lo tin 11 punto di agenda cu 
lo wordo discuti, entre otro e tema di Venezuela y con 
hunto e tres islanan por para riba e mesun linea pa 
atende cu e impacto di e crisis migratorio di Venezuela 
tin riba nos islanan. Ta conoci pa tur hende cu e impac- 
to di e problema aki ta hopi grandi y cu ta tuma hopi 
tempo di e gobernantenan. Pa cua motibo, Premier Ev- 
elyn Wever-Croes ta bisa cu ta hopi importante pa ta 
para riba e mesun linea pa fortalece otro den tur e re- 
tonan cu e islanan ta enfentando. 

E tema di integridad ta un tema cu lo sigui haya at- 
encion den e cumbre di tres Premiernan. Pa Gobier- 
no di Aruba esaki ta un tema hopi importante. Gabi- 
nete Wever-Croes tin un agenda hopi ambisioso riba e 
tereno di integridad. Y ta hopi importante pa Aruba, 
Corsou y Sint Maarten cana hunto tambe y yuda otro 
caminda cu por y tin mester. E expertonan cu ta tra- 
hando y ta dispuesto pa traha riba e tereno aki no ta 
hopi riba e islanan. Aruba na e momentonan actual tin 
un problema pa haya un hefe di e departamento nobo 
Bureau Integridad cu ta tardando Aruba pa ehecuta e 
plannan mas lihe. 



“Ta importante pa crea un grupo cu expertonan di Aru- 
ba, Corsou y Sint Maarten pa hunto comparti trabou- 
nan sperando cu esaki lo alivia e tareanan”. 

Un punto cu e biaha aki lo ta pa prome biaha riba 
agenda den e Cumbre di e Premiernan ta eGovern- 
ment. Despues di e biahe di Estonia, Premier Wever- 
Croes a comparti cu su homologonan di Corsou y Sint 
Maarten, e vision y experencianan di e cooperacion cu 
Aruba tin cu Estonia. Sint Maarten ya caba tambe ta 
trahando cu Estonia riba eGovernment. Corsou ta den 
e proseso pa inventarisa den ki direccion e kier bay. 

“Si nos haci cosnan hunto, nos ta mas fuerte para pa 
enfrentra tur e retonan. Despues cu e reunionnan 
tuma luga, lo mi duna un relato mas amplio tocante 
tur e puntonan cu a wordo trata den e reunion di e 3 
Premiernan cu lo tuma luga na Corsou dialuna”, Pre- 
mier Evelyn Wever-Croes a enfatisa. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com www.facebook.com/awemainta 583“1400 fi 583-1444 


— 

Un dia determinante pa futuro di procesamento di desperdicio na Aruba 


Cu un destaho publico cu a 
conoce un compania local cu 
a entrega oferta pa remedia y 
elimina dump na Parkietenbos 





DIABIERNA dia 14 di juni ultimo, tabata un dia 
sumamente importante pa Aruba y su futuro sos- 
tenibel. Manera cu a bay ta anuncia, desde cu a ini- 
cia e proceso pa logra yega na mihor maneho di des- 
perdicio na Aruba (mas cu 1 aña pasa), Gobierno 
a sa di informa y educa continuamente den forma 
transparente tocante locual ta tumando lugar. 

META 

E sistema cu Gobierno di Aruba a scoge yama ‘cap- 
ping’, cual ta un sistema cu ta enfoca riba baha e 
sero di dump di Parkietenbos mas tanto cu ta posi- 
bel. E meta ta pa yega na un nivel cu ta responsabel 
(14-15 meter) como cu e punto di mas halto actual- 
mente ta 25 meter! 

Intencion ta pa logra ‘tapa’ esaki di un forma cu 
den futuro hende no lo sa mes cu tabatin un dump 
na e sitio, al contrario, lo crea un alivio enorme pa 
henter e becindario, aumentando calidad di aire 
den henter e becindario. 

Esaki sigur ta trece alivio p’e habitantenan, te- 
niendo na cuenta aspecto importante di salud y 
riesgonan cu e habitantenan a wordo exponi na dje 
durante hopi aña. Pues logrando e meta aki ta con- 
tribui na hisa e calidad di bida tambe di nos ciu- 
dadanonan. 


ENTREGAMENTO DI “PROPOSAL” 

Diabierne a tuma lugar entrega di un proposal y 
tabata e momento final pa companianan interesa 
por entrega nan proposal. Un resultado di destaho 
publico cu a conoce un compania local cu a entrega 
oferta pa remedia y elimina e dump na Parkieten- 
bos. Notaria Johnson tabata e testigo pa habri e 
pakete y percura pa registra tur documento ricibi 
conforme principionan di bon maneho. 

Proximamente lo tuma lugar e fase di evaluacion 
pa mira si a base di e documentonan entrega, tin 
cumplimento cu tur rekisito stipula dor di Gobierno. 
Esaki di acuerdo cu e maneho cu Gobierno ta hiba 
pa brinda mihor proteccion na nos medio ambiente. 
Aplicando normanan/standardnan internacional di 
maneho di desperdicio sostenibel y amical pa medio 
ambiente asina respentand e derecho di e ser hu- 
mano. 

Pa Pais Aruba yega n’e punto aki ta marca un paso 
hopi importante, pasobra cu e logro aki Aruba ta 
marcando un paso mas cerca di e meta pa cera e 
dump Parkietenbos, cabando cu tur e consecuen- 
cianan negativo pa medio ambiente y salud di e 
ser humano asina salbaguardiando e futuro di nos 
siguiente generacionnan. 

MINISTER Rudy Lampe hunto cu Prome 
Minister Evelyn Wever Croes a ricibi tra- 
hadornan di Traimerdia. E mandatario ta 
aprecia cu tur cos a bay den un bon ambi- 
ente y ta kere cu ta na mesa den dialogo ta 
yega na un solucion. 

E delegacion cu a sinta na mesa hunto cu 
e mandatarionan a trece padilanti nan 
preocupacionnan y Prome Minister Ev- 
elyn Wever Croes a haci palabracion cu 
diarazon awor lo tin un contesta di parti 
di Prome Minister pa loke ta nan preocu- 
pacionnan. 

Sinembargo e dialogo a bay positivo pa 
loke ta trata e trahadornan di Traimerdia. 


apuba 

'ÇUs+di (3£tA& RfrtcrU 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Minister Armando Rudy Lampe 

Ningun decision a perhudica 
of lo bay perhudica esnan cu 
ta traha na Traimerdia 


Ya caba Traimerdia tabata den Parlamento cu e Comision Fiho di 
Enseñansa, unda nan a trece nan preocupacionnan y nan a rici- 
bi nan contestanan tambe. E mandatario ta contento mirando cu 
varios di e preocupacionnan cu ya caba nan a haya contesta riba 
dje den e reunion cu Prome Minister no a keda treci mas padilanti. 
Esaki ta un progreso den e proceso di dialogo y esey ta positivo. 

Loke cu tambe ta positivo di henter e situacion aki ta cu tin un gru- 
po cu a acepta e mandatario su proposicion pa drenta e trayecto di 
enseñansa debi cu Aruba tin mester di trahadornan den e organo 
di enseñansa. 

E mandatario a ofrece tur esnan den Traimerdia pa nan partici- 
pa den e proceso di enseñansa combina cu un formacion p’asina 
despues bira Ondewijs Assistant of Maestro Certifica. 

Minister Armando Rudy Lampe ta contento mirando cu tin un 
grupo cu a acepta e reto aki debi cu Aruba mester di nan y pa nan 
mes ta un adelanto tambe y un logro mas den bida. Tambe tin un 
otro grupo cu a dicidi cu lo keda na Traimerdia, un proyecto cu 
sigur ta sumamente importante pa Aruba. 

Raport di UNICEF for di 2013 a indica cu na Aruba nos tin un 
problema di negbgencia di mucha debi cu e desaroyo economico a 
bay den un direccion cu bida a bira caro na Aruba, unda cu mama y 
tata mester traha y e muchanan tin biaha ta keda sin guia na cas. 

Esaki no ta un situacion cu ta sano, p’e motibo aki mes Traimerdia 
tin un funcion hopi importante pa tin guia despues di oranan di 
skol. 

Sinembargo esnan cu ta keda den e proyecto nan posicion huridico 
ta garantisa, esaki ta nifica cu un decision cu Gobierno tuma ta bay 
perhudica esnan cu ta trahando na Traimerdia. 

E parti aki no mester ta un discucion mes debi cu ningun decision 
a perhudica of lo bay perhudica esnan cu ta traha na Traimerdia. 

Tur lo keda cu nan posicion huridico, nan ta keda cu nan funcion 
di duna guia na nos muchanan unda cu e muchanan tambe ta sali 
beneficia cu e proyecto di Traimerdia. 

Minister Armando Rudy Lampe ta spera cu pa e siman aki despues 
cu ricibi e contestanan di Prome Minister ta spera cu por haci mas 
avance pa loke t’e preocupacionnan cu nan tin y poco poco resolve 
tur nan preocupacionnan. 

Curtis Fraser (POR) : 

Ta importante pa tin comunicacion habri 
entre tata y yiu pa kibra cultura di Taboo' 



ngWithLove 

•AnaPecho 


DEN conexion cu celebracion di Dia di Tata, Curtis 
Fraser di partido POR kier a tuma e oportunidad aki 
pa felicita tur tata riba nan dia y na mes momento com- 
parti algun palabra di conocemento pa refleha riba e 
dia aki ora ta trata e relacion entre un mayor y un mu- 
cha. 

Sr. Curtis Fraser ta enfatisa cu riba Dia di Tata aki 
laga nos ban refleha pa kico ta sumamente importante 
pa tene comunicacion habri cu nos yiunan y ta atento 
riba nan. 

Sigur mirando nos situacion social recientemente, ta 
hopi esencial pa nos refleha riba algun punto cu actu- 
almente ta keda bin cerca di nos comunidad manera 
casonan di abuso y maltrato. 

“Prevencion mester ta un topico hopi grandi, pero e 
pregunta ta con ta bay preveni? Ki plan tin p’esaki y ki 
data tin ey’fo pa yuda cu prevencion?”, Curtis Fraser ta 
comenta. 


CULTURA CU HOPI TABOO 

E ta un simpel cos cu tin di haber cu nos cultura: edu- 
cacion, y simplemente papiando tocante e temanan. 
“Ainda nos tin hopi cos taboo, un cultura cu no ta papia 
cu otro tocante cosnan, no ta informa. E ta mas facil pa 
haci manera cu e no t’ey cu reconoce y haci algo, aki nos 
tin cu cuminsa ”, Curtis Fraser ta expresa. 

Un manera pa cuminsa cu esaki tambe segun sr. Fra- 
ser ta pa inclui e temanan di abuso y maltrato man- 
datorio den e curriculum di scol, p’e muchanan por ta 
consciente caba for di chikito. 

Awendia tin hopi metodonan moderno con pa introduci 
e temanan aki den curriculum di scol p.e., y con pa por 
inclui e muchanan den un manera mas productivo. Bo 
tin programanan manera ‘toneelstukken’ of den can- 
cionnan e.o. p’asina yuda e muchanan absorba e infor- 
macion na un forma mas adecuado y productivo. 

“Nos tin miedo di bisa nos muchanan e cosnan aki pa- 
sobra nos tin miedo di introduci nan na un realidad 
cu nos mes tin miedo di dje. Pero berdad ta, mihor nos 
proteha nan, si no e monsternan den nos sociedad ta 
bay keda destrui bida di esnan mas inocente. 

Esaki t’e realidad di mundo, y ta nos deber pa cuida nos 
yiunan for di esaki di tempran”, Curtis Fraser ta bisa. 
Fraser a conclui cu e ta necesario pa duna e muchan- 
an e hermentnan p’asina nan por proteha nan mes y 
tambe pa por detecta cualkier tipo di problema for di 
tempran. 



E FORSA NOBO 

SK Click awor na Aruba 
cu un estilo fotografico 



DIARANSON atardi den Indian 
Rock Garden a keda presenta na 
prensa e compania SK Click. 

Nan a demostra e atardi / anochi 
aki e variacion dinamico di pro- 
ducto y tecnologia cu nan ta ofrece 
na clientenan corporativo, evento 
y coordinadonan di evento. 

SK Click cu tin oficinanan na Re- 
ino Uni y awo na Aruba, a inverti 
mas di 50 mil dollar den tecnolo- 
gia y a crea tres cupo di trabou cu 
plannan pa mas inversion den e 
proximo 12 lunanan. mientras cu 
nan ta crea experencianan foto- 
grafico inolvidabel. 

SK Click lo yuda compania y mar- 
canan pa presenta nan mes di 
un miho forma cu productonan 
manera SK Retro, SK Glam Cam, 
SK Mosaic y SK Roamer, cu ta un 
estilo fotografico exclusivo. 

Segun Saskia Garrido, directora 
di SK Click Events Aruba, nan 
a cuminsa na Gran Britania y a 
pensa cu lo ta leuk tambe pa Aru- 
ba tin algo asina. A scohe cuatro 
producto exclusivo 
Un di e aparatonan aki ta crea 
mosaico. 


Esaki ta crea un ilustracion, den 
e caso aki di e Prikichi. Filomena 
College ta duna potret di alum- 
nonan caminda cu SK Click a 
traha un bunita potret pa Aruba 
Birdlife Conservation. 

E prikichi ta muriendo, segun 
Garrido. A dicidi e ora pa haci algo 
bunita pa tin un recuerdo di dje. 
Pa loke ta servicionan, a scoge pa 
4 producto exclusivo cu por wordo 
uza hunto of individualmente pa 
matrimonio, ocasionnan special, 
eventonan, campañanan di mer- 
cadeo y hasta instalacionnan per- 
manente (borchi). E ta un sistema 
divertido, interactivo cu ta duna 
e clientenan algo special y alabes 
mehora nan esfuersonan di mer- 
cadeo. Garrido a splica cu ta saca 
potret di e evento. Nan tin tambe 
uno cu ta traha digital, y esey por 
manda via email. Tambe tin po- 
sibilidad pa haci’e via texto riba 
telefon. Tur esaki por sosode in- 
stantaneo. 

Hunto cu Filomena College 

Garrido conoce Addonsito Croes cu 
kende el a yega di traha na Filom- 
ena College, unda cu e ta docente. 



SK Click kier ta envolvi cu e comu- 
nidad y duna algo bek. P’esey durante 
nan lansamento nan a devela un mo- 
saico di e prikichi Arubano y di e forma 
aki duna mas publicidad di e trabou 
di Aruba Bird Life Conservation.Esey 
ta loke cu nan a haci cu studiantenan 
di Filomena College y a haci uzo di e 
fotografo Armando Goedgedrag. Un di 
e mosaiconan a bay pa ABC y e otro pa 
Filomena College. 

Opinion 

Parlamento, pretencioso sin base!? 

Pa: Armand Hessels 



E cuarenta cambionan cu Parla- 
mento di Aruba recientemente a 
introduci den LAft, ta un violacion 
di e palabracionnan manera acorda 
den e Protocol di november 2018 en- 
tre Gobierno di Aruba y Hulanda. 
No solamente a pasa e fecha cu mes- 
ter a entrega y aproba e LAft nobo cu 
casi seis luna, tampoco a cumpli cu 
e palabracionnan cu lo adapta sola- 
mente articulo 14 di LAft, mientras 
cu Conseho di Ministro di Reino 
(CMR) lo mester bay di acuerdo cu 
contenido di e LAft nobo (Protocol 
di 22-11-2018, art. 2, 3 y 4). 

Ta parce cu Parlamento di Aruba, 
cu su forma di proceder, conciente- 
mente a scoge pa un enfrentamento 
cu CMR. Den esaki e ta basa su mes 
riba e ponencia di Conseho di Con- 
sulta (CdC) cu en realidad LAft ta 
ilegal. 

Pasobra pa medio di un ordenansa 
nacional e ta otorga un autoridad 
mas halto na instituto (CAft y CMR) 
cu no ta di Aruba. Mester regla esey 
pa medio di un ‘Rijkswet’ of un ‘Al- 
gemene Maatregel van Rijksbestu- 
ur (AmvR). 

SOLUCION 

Pues en realidad por soluciona e 
asunto aki facil y riba termino corto. 
Pa medio di un Rijkswet of AmvR 
enberdad por duna CAft y Gobier- 
no di Reino e autoridad necesario. 


Sin duda lo cambia tambe e nomber 
special di CAft den Cft. Pero...lo 
marginalisa Parlamento mas ainda 
di locual t’e caso awor. 

MAGISTRAL 

Aparentemente Parlamento kier a 
pone un fin n’e situacion insatisfac- 
torio aki dor di duna su mes un pa- 
pel hopi mas importante. Pasobra 
den esencia, intencion di e cambi- 
onan principal ta pa elimina CMR 
como supervisor y remplas’e pa 
Parlamento. 

Esaki ta ricibi e ‘conseho’ di CAft, 
locual tin como consecuencia cu 
ta cancela e autoridad di CMR pa 
duna instruccion na Gobierno di 
Aruba en cuanto presupuesto. 

Y voilá, Aruba a haya su autonomia 
financiero bek. Un hugada magis- 
tral, si no tabata pa historia di Par- 
lamento cu no ta na su fabor. 

REFLECCION PROPIO 

Desde e puro principio di Status 
Aparte te cu masha recien, Parla- 
mento di Aruba ta caracterisa pa 
un disfuncionamento total. Apesar 
di tur conseho di CdC y Controlaria 
General (cu Parlamentario apar- 
entemente no sa lesa!), Parlamento 
consecutivo di tur dos color politico 
a aproba tanto presupuesto normal 
como supletorio irealista un tras di 
otro practicamente sin ningun crit- 
ica. 

Apesar tambe di tur e fayonan le- 
gal y tecnico den e conceptonan di 
ley, Parlamento no tabatin nin- 
gun problema pa aproba nan prac- 
ticamente ciegamente. Tampoco 
Parlamento no a cumpli di ningun 
manera cu su tarea legal di controla 


gasto di Gobierno: nunca den histo- 
ria Parlamentario di Aruba, a trata 
un solo cuenta anual aproba pa un 
accountant! 

Esey t’e pio pica mortal cu un Par- 
lamento por comete. Asina e mes a 
excava su ‘derecho di budget’ siste- 
maticamente. 

E fracaso total aki di Parlamento 
durante 33 aña di Status Aparte 
t’e motibo principal cu finansa di 
Aruba por a derumba na un manera 
asina dramatico. 

FIGURANTE 

Cu semehante historia, en realidad 
Parlamento di Aruba a discalifica 
su mes como un ‘supervisor’ serio di 
Gobierno a base di e ‘consehonan’ di 
CAft. 

Den politica di Aruba, normal- 
mente conseho ta simplemente... 
conseho cu casi, pa definicion, no sa 
lesa, corda ehecuta, y pio si ta trata 
di un posibel ‘instruccion’ na Gobi- 
erno. Hopi lo caracterisa e intencion 
di Parlamento pa awor sl haci tur 
cos diferente, den e etapa aki como 
simpel ‘servicio di lip’. 

Pesey tambe CMR probablemente 
lo no tuma e ‘accion Parlamentario’ 
aki na serio. Consecuentemente e 
lo mester analisa -preferiblemente 
den dialogo cu Gobierno di Aruba- 
di ki manera lo por duna contenido 
lo mas efectivo na su responsabi- 
lidad na bienestar di comunidad di 
Aruba. 

Si den esey Parlamento di Aruba lo 
(sigui) hunga simplemente e papel 
di figurante, ta algo cu en realidad 
e mester atribui exclusivamente na 
su mes! 

Auto a bolter diadomingo mainta na Savaneta, 
chauffeura resulta levemente herida 








DIADOMINGO mainta pa mas o menos 10’or a.m, 
Polis a wordo notifica di un accidente serio riba caminda 
principal di Oranjestad pa San Nicolas. 

Polis mesora a dirigi nan mes altura di Savaneta 349A, 
eynan un auto lo a bolter y bay cay den cura di un cas. 
Esaki ta situa un poco mas pabou di Savaneta Kamp. 

Prome informacionnan tabata papia cu den e auto cu 
a bolter lo tin hende herida. Na yegada di Polis y am- 
bulance enberdad nan a bin topa cu un auto Toyota 
completamente destrui benta den un cura di cas panort 
di caminda. E chauffeur danki Dios tabata levemente 
herida. 

Mesora Paramediconan a cuminsa papia cune haciendo 
e algun pregunta y controle. E Toyota tabata bayendo 
direccion pariba, y pa un of otro motibo el a bay na su 
man robes perde control bolter y bay cay den cura di e 
cas. Esaki a causa daño tambe ta cura di e cas. 

ATA a celebra 40 aña di 
servicio di Glennie Tromp 



DIALUNA, 11 di juni, Oficina di Turismo a celebra 40 
aña di servicio di Glennie Tromp. Glennie, t’e persona 
cu mas hopi aña di servicio na oficina di A.T.A. 

Na aña 1979, Glennie Tromp a inicia su carera na Al- 
gemene Dienst y despues a haya e oportunidad pa tra- 
ha cu QEPD, sr. Betico F. Croes. 

Glennie ta conta cu esaki sigur tabata un parti impor- 
tante den su bida, mirando cu den e etapa aki su desa- 
royo profesional, esta su pasion pa sirbi pais Aruba a 
nace y te dia di awe, ta su fuente di inspiracion pa sigui 
traha pa nos destinacion. 

Trahando den diferente departmento di e industria di 
turismo, Glennie a experencia e cambionan clave di 
turismo di Aruba. Na aña 1987 Aruba Tourism Author- 
ity tabata carga e nomber di Toeristen Bureau, unda 
Glennie a traha den Departamento di ‘Public Rela- 
tions’. Despues di esaki el a sigui su carera den e De- 
partamento di ‘Marketing’, como ‘Liaison’ di Europa. 

Na aña 2002, Glennie a traha hunto cu Minister di 
Turismo y Transporte y na aña 2008 el a biaha bay 
Hulanda pa traha p’e mercado di Spaña y Italia. Na 
aña 2011 Glennie Tromp a bolbe bek Aruba pa sigui na 
Aruba Tourism Authority como ‘Marketing Executive’. 

UN EHEMPEL DI PERSEVERANCIA, 
AMABILIDAD Y PROFESIONALISMO 

Durante palabranan di elogio Ronella Tjin Asjoe-Croes, 
CEO di A.T.A. a indica cu: “E exito di Aruba su turismo 
ta grandemente mara na Bo persona. Bo ta para pa ex- 
celencia y no ta acepta menos. Bo ta keda reta Bo mes y 
keda sigura cu A.T.A. y Aruba ta sigui presenta cosnan 
nobo y diferente. 

E spirito di inovacion ta parti di ken Bo ta. 



40 yemb 

0F DEDICATI0N 
FOB ARUBA. 
MASHA PABIEN 
GLENNIE! 


E experiencia y sabiduria cu Bo tin, Bo ta pasa pa 
hobennan y otronan tambe. Glennie sigur ta un di e 
miembronan ‘clave’ y ‘esencial’ di e ekipo di A.T.A. 
Danki! Danki pa 40 aña di dedicacion, y sigur di sacri- 
ficio tambe. PABIEN! Hopi bendicion!” 

Glennie Tromp semper ta cla pa yuda su coleganan y 
semper a surgi como mentor p’esnan mas hoben cu ta 
bin haci nan pasantia dentro di A.T.A. Su pasion pa 
Aruba y su trabou a wordo subraya pa ‘hopi’ e siman 
aki y ta di admira. 

Glennie ta un di e personanan cu te cu dia di awe ta 
masha conecta cu hopi den e industria di ‘General 
Managers’ di hotelnan te cu ehecutivonan di tur tempo 
y esnan nobo. Sin papia di esnan cu ta den e industria 
di turismo internacionalmente. 

Esaki ta un di e fortalezanan di Glennie, su contac- 
tonan y curashi pa yega unda mester yega pa ‘get the 
job done!’ CMO di A.T.A., Sanju Luidens-Daryanani, 
como tambe Jerusha Rasmijn, Manager di Aruba Con- 
vention Bureau y un colega di hopi aña a subraya esaki. 

Di parti Oficina di Turismo, danki pa 40 aña di dedi- 
cacion, pasion y profesionalismo! Ta un honor di por 
traha banda di Glennie Tromp, un persona ehemplar 
p’e oficina, pa turismo y pa nos comunidad. Pabien! 

Minister Ruiz-Maduro a entrega 34 Certificado 
di e Tayer di 'Silver Entrepeneurship' 



DIABIERNA ultimo Minister Ruiz-Maduro a entrega 
certificado na 34 participante di e tayer di “Silver Entrepeur- 
ship ” organisa pa IDEA cu ta un seccion di Departamento 
di Asuntonan Economico. E idea pa organisa e tayer “Sil- 
ver Entrepeneurship Workshop” a bin di Minister Ruiz- 
Maduro cu a pidi IDEA pa traha riba un tayer special pa 
e personanan cu ta yegando e edad di pensioen of tin e edad 
di pensioen caba y cu kier cuminsa cu nan mesun negoshi. 
IDEA a hinca e tayer aki den otro y e siman tras di lomba 
a concretisa e idea aki den un tayer hopi informativo y na 
un forma gratuito na un grupo grandi di pensionado cu a 
mustra interes pa cuminsa cu nan mesun negoshi. 
Estudionan ta indica cu dor di e avance den mundo di me- 
dicina, awendia un persona tin un averahe di 20 aña mas 
di bida desde e edad di pensioen. Ta un trend mundial cu 
e grupo di hendenan aki a base di nan conocemento, expe- 
riencia y network ta cuminsa cu un negoshi na momento 
cu nan bay cu pensioen. Aruba ta conta cu hopi profesional 
cu ta bay cu pensioen y ta importante pa comunidad por 
sigui conta cu nan experticio y experiencia di un manera of 
otro segun e vitalidad di cada persona. 

E tayer a trata diferente tema necesario pa por haya un bon 
conocemento empresarial manera: e mindset cu mester tin 
pa habri un negoshi, proceduranan pa habri e tipo di ne- 
goshi cu bo ta desea y proceduranan pa si ta bay tuma em- 
pleado den servicio. Tambe a trata topiconan di impuesto, 



mercadeo, aspectonan bancario y innovacion. 

E mandatario ta remarca cu generalmente e grupo aki tin 
mas conocemento, experiencia y ‘netwerk’ pa por ta exitoso. 
Pa e motibo ey e tayer aki ta net e ‘push’ pa nan start nan 
mesun negoshi. 

Minister Ruiz-Maduro a enfatisa cu Gobierno ta stimula 
negoshinan chikito y mediano, cu ta wes’i lomba di nos eco- 
nomia, pa asina contribui na un desaroyo fuerte y solido 
na economia di nos Pais Aruba, y den esaki e presencia di 
negoshinan maneha pa personanan cu mas edad, experien- 
cia di bida, experticio di trabou y netwerk amplio tin tur 
ingrediente pa ta exitoso. 

Na final e mandatario a gradici tur ehecutivo di IDEA, De- 
partamento di Asuntonan Economico, e facilitadornan y e 
participantenan pa a haci e tayer aki un exito. Un palabra 
di gratitud ta bay tambe na e partnernan Action Coach, 
SDG, 

Trampolin pa Trabou, Johnson Notary Services, Benny 
Richardson, Best Buy Realty Aruba, SVB, Ginger Aruba 
Rosken, RBC, Futura, Merril Robles, Santa Rosa, Accura 
Tax Consultancy, Invest Secure y Setar cu a haci e tayer 
aki uno exitoso. 

Minister Ruiz-Maduro ta desea tur participante di e tayer 
“Silver Entrepeneurship” hopi exito cu nan futuro negoshi 
y ta pidi pa keda pendiente pa e proximo tayer yena cu in- 
formacion balioso. 

Un V-car a bolter 

■ 


ianort rotonde di Eagle 




DIABIERNA anochi pa mas o menos 7:30 
Unidad di Rescate di Cuerpo di Bombero, 
Ambulance y Polis a sali direccion di Blue 
Residence, unda un auto a bolter y chauf- 
feur ta pega den e auto. 

Esnan riba careteranan di Aruba y den area 
por a mira Materiaalwagen y Ambulance 
bayendo cu urgencia. 

Mesora a cera e caminda dilanti Blue Resi- 
dence den ambos direccion, pa di e manera 
eynan facilita e Unidadnan di Rescate tra- 
ha libremente. 

Na yegada, Polis a topa cu un auto V-car 
marca Hyundai riba su dak. Esaki tabata 
pega cerca di un pal’i luz tambe, indicando 
cu e pal’i luz a haya daño tambe. 

E persona despues di un rato a wordo libera 
y transporta cu ambulance pa Hospital. 
Trafico den e area e stagna bastante pa un 
rato. 

Parlamentario Robert Candelaria (AVP): 

Intencion di Minister Rudy Lampe ta 
pa kita tur seguridad di scolnan 

Mas y mas incertidumbre den enseñansa cu plannari sorpresivo 



DIABIERNA merdia/atardi a 
tuma lugar un manifestacion pa de- 
mostra disgusto/mal contento riba 
e situacion andando cu Traimer- 
dia. Parlamentarionan presente a 
ricibi e grupo di lidernan di Traim- 
erdia cu a comparti cu nan kico tur 
ta locual cu ta e intrankilidad cu 
ta biba entre nan. Parlamentario 
Robert Candelaria a splica un poco 
mas kico tur ta locual a bin afo di e 
manifestacion aki. 

Por a scucha for di e lidernan un 
preocupacion grandi, no solamente 
p’e cambionan cu kier introdu- 
ci, pero tambe riba nan posicion 
huridico cu ta na peliger. 

Por a tuma nota cu cada biaha e 
situacion ta bira mas y mas grandi 
y cu no tin trankilidad den ense- 
ñansa. 

Robert Candelaria di su banda ta 
bisa cu biniendo di e banda di Se- 
guridad y Husticia e no por a kere 
kico mas tin den su plan y cu e 
malcontento aki a uni hopi hende 
p’asina bin dilanti y trece nan dis- 
gusto n’e Minister encuestion. 

“Mi a keda sorprendi na momento 
cu a sali na cla e intencion di Min- 
ister Lampe ta pa kita seguridad 
n’e scolnan, ademas di e disgusto 
cu ya caba a bin dilanti na momen- 
to cu e bisa cu ta bay uni algun scol 
y elimina Traimerdia” ta locual cu 
Parlamentario Robert Candelaria 


a bisa. 

Gabinete Wever Croes tin cu reali- 
sa cu na momento cu tur cos cum- 
insa na malo cu e Minister y cada 
bes ta keda resulta den problema, 
tension, rabiamento, fracaso ta mo- 
mento pa re-evalua kico ta pasan- 
do den enseñansa. Un cos por bay 
malo , pero TUR cos? Tin cu saca 
conclusion y Urgente! 

Minister Rudy Lampe no a trece 
su vision dilanti, cu a trece cu ne 
intrankilidad. Ta hopi problema a 
surgi y mas na caminda mirando e 
manera scondi y sin trasnparencia 
cu e ta traha. Por a mira tambe cu 


no ta un fraccion so, pero dos frac- 
cion a sali hunto pa asina apela n’e 
Minister pa bin cu claridad y mes 
ora. 

Remarcabel ta cu no tin y no a haya 
informacion for di Minister Lampe 
y esaki no ta awe, pero ta peticion 
for di basta tempo atras y for di 
varios fraccion sin haya oido. 

Imagina esnan den field cu ta para 
ta pidi esaki den un manifestacion. 
Tur pa falta di comunicacion, ca- 
minda por a evita hopi problema, 
pero e Minister a opta pa warda te 
final sin duna claridad na su inten- 
cionnan y ta mustra di tin cos pa 
tapa creando incertidumbre. 





















Dialuna, 17 juni 2019 


AWEMainta 


19 


Lider di fraccion AVP, Marlon Sneek y docente di profesion: 

Minister Rudy Lampe ta comiendo 

enseñansa na mochi 

Deliberadamente a duna instruccion pa no tuma alumno na SPO 



MALCONTENTO y un duda grandi di kico ta locual cu 
ta bay pasa p’e siguiente aña escolar ta algun di e pun- 
tonan cu e manifestantenan di diabierne a trece dilanti 
na porta di Parlamento. Trahadornan di Traimerdia no 
ta haya informacion y esaki ta di lamenta. Lider di frac- 
cion di partido AVP y docente di profesion Marlon Sneek 
a conta kico den su opinion ta inaceptabel. For di un luna 
pasa trahadornan di Traimerdia ta canando nan caminda 
y sinta den e reunion cu Minister di Enseñansa sin haya 
contesta concreto. Un copia di un carta a keda entrega na 
algun Parlamentario diabierne cu a bin di parti Minister 
Lampe cu te ainda no a yega serca e Parlamentarionan. 
Cu esey ta mustra con bruha e Minister aki ta traha y ta 
un di e motibonan cu ta keda para riba cu ta un reunion 
publico ta pidi p’asina e por bin duna cuenta di kico ta su 
intencionnan. 

Algun siman prome cu vakantie escolar ainda nan no sa 
kico ta nan futuro, si nan tin trabou of no, esnan di SPO 
si tin cu presenta na mes un edificio of nan a muda, situa- 
cion ta for di lo normal. E Minister tin cu bin Parlamento 
y no den comision di enseñansa, den un reuinion publico 
pa tur hende por tende unda e Minister ta para y kico t’e 
direccion cu ta bay tuma. Di importancia y teniendo Par- 
lamentario Edgard Vrolijk na su palabra, cu ta un solo 
Parlamento tin y cu no por sconde tras cu ta Minister di 
coalicion, sino mas bien tin cu informa kico e ta haciendo. 
Den un encuentro Parlamentario a pidi plan/vision, pero te 


dia di awe no por haya nada for di e Minister, unicamente 
por a comporba cu e ta traha ad hoc, cu ta inaceptabel!! 
Faltando un siman so mas pa Minister tuma decision ta 
keda e inkietud si acaso agenda di Parlamento lo ta druk 
pa yama un reunion publico. 

Segun Parlamentario Marlon Sneek, esaki mester ta posi- 
bel y mas liher cu ta posibel. Aunke tin reunion di IPKO 
final di siman ta resta e comienso di siman pa yama esaki, 
pero e prerogativo ta keda den man di e Presidente di Par- 
lamento. 

PRIORIDAD 

Tin cu duna cada manifestante e oido y respet. Cu e mani- 
festacion nan a bin expresa nan preocupacion cu ta biban- 
do pa mas di un luna caba y ta merece di haya informacion 
VERIDICO kico realmente ta bay pasa cu nan y cu Ense- 
ñansa en general. 

A tuma nota cu e Minister a kita “huiswerkbegeleiding”, 
na momento cu e aña escolar nobo drenta ken lo ocupa su 
mes di esaki mirando cu no a kita huiswerk for di ense- 
ñansa, a kita esnan cu ta duna training/ guia n’e grou- 
pleaders cu ki meta y sin consulta cu esnan den field. 

Algun di e hustificacion/ehempel di e Minister lo ta cu SPO 
tin cu merge mirando cu nan no ta yena na 100 mucha y 
cu esey no lo recibi subsidio, cual NO ta berdad. Pa con- 
tradeci esey por mira ehempel di scol adventista pariba di 
brug cu ta 38 mucha y ta ricibi subsidio. 

Den e mes un contradicionnan aki tin e instruccion di e 
Minister pa no manda alumnonan di Emma School, Ca- 
quetia School, Paso pa Futuro cu ta pasa test pa bay SPO 
pa no manda, pero mas bien laga nan continua na klas 7, 
tur esaki deliberadamente pa no yega n’e cifra menciona 
di 100 alumno pa SPO. Parlamentario Marlon Sneek ta 
considera esaki algo Diabolico, loke un ex-pastoor ta haci. 
Minister Rudy Lampe tin cu sali afo y bisa kico ta su 
maneho y punto. Stop di sconde tras di triki y hinca ense- 
ñansa den problema, cual ta condenabel den otro paisnan 
caminda indiscutiblemente t’e futuro. 

Ta kibra e oportunidad di cada studiante y existencia di bo 
pais, pasobra ta enseñansa t’e base fundamental. E Minis- 
ter aki no tin structura y e tin tur hende man na cabes, ta 
locual cu Marlon Sneek a bisa na final. 

'a un tata ta 



AYERA nos ta celebra Dia di 
Tata y Parlamentario Sue-Ann 
Ras ta desea di comparti un reflex- 
ion di e rol di un tata di bida di nos 
muchanan. 

A pesar cu comercio no ta merca- 
dea Dia di Tata optimalmente, ta 
un bon momento si pa nos puntra 
nos mes, kico ta nifica ta un ber- 
dadero tata y no djis engendra yiu, 
lubidando riba e responsabilidad 
mutuo den tur aspecto y desaroyo 
di e yiu(nan) involvi. 

BON TATA 

E imagen ta un ‘bon tata’ ta am- 
pliamente difundi pa cada socie- 
dad y nos no ta un excepcion. Ta 
di lamenta si, tur e casonan cu bo 
ta tende y experiencia, unda e aus- 
encia fisico y emocional ta enorme 
den bida di nan yiunan. Si nos bay 
bek den pasado, unda cu e tatan- 
an tabata e proveedor principal di 
famia, nos por bisa cu nan tabata 
percura pa satisface tur e necesi- 


Parlamentario Sue-Ann Ras (MEP): 

un responsabilidad pa bida! 


dadnan material di un hogar. ZE 
tata no ta logra satisface e necesi- 
dadnan presente, cu ya tin otro ta 
presenta. Su unico meta y impor- 
tancia tabata, pa wak su yiu(nan) 
crece, ya cu e mama tabatin e rol di 
atende e otro aspectonan di educa 
e yiu(nan). 

A surpasa e tradicion como unico 
proveedor y nan a cuminsa com- 
parti den e criansa di e yiu(nan), 
unda a crea un dimension di con- 
vivencia familiar. Nan a cuminsa 
participa den e cuido y educacion 
di e yiu(nan) y duna atencion y de- 
mostra afeccion. “Ami realmente 
ta bendiciona y gradici di tabatin 
y tin mi tata den mi bida y sigur e 
ta cuadra den e rol aki; proveedor 
principal y semper a percura pa 
brinda mi e oportunidadnan pa 
crece,” Ras a expresa. 

AUSENCIA DI FIGURA 
PATERNO 

Sinembargo pocopoco, e rol, di un 
tata a haya un otro dimension scur. 
Nan ausencia a cuminsa bira mas, 
ya e bos di e tata pa duna siguri- 
dad, confiansa den bida, establece 
e limitenan di conducta infantil 
y cera e circulo di amor cu un yiu 
mester ta rondona di dje, a cumin- 
sa desvanece. 

E concepto di Bon Tata a haya un 
percepcion nobo y ya su influen- 
cia cu ta asina poderoso den salud 
emocional di su yiu(nan), a pasa 
pa pasado. “Den tur e añanan den 
enseñansa, mi mester bisa cu ta di 
lamenta, con nan ausencia ta im- 


pacta e bida di mi alumnonan. Un 
tata no ta djis un miembro di famia 
mas. Un tata ta esun cu ta busca y 
percura pa e necesidadnan di mas 
sutil di su yiu(nan): esunnan emo- 
cional y psikico. 

Nan tin cu percura pa promove un 
ambiente, unda ta permiti e desa- 
royo optimal di e potencialidad di 
nan yiu(nan), poniendo un marco 
di libertad responsabel y no uno 
dominante. Nan mester percura pa 
guia nan yiu(nan) sin agresividad, 
pero cu firmesa motiva y rasonabel 
y brinda nan e hermentnan nece- 
sario pa crea un fundeshi di balor, 
norma y principio. E 

sey ta e rol di un tata y no loke nos 
ta experienciando na gran escala,” 
Ras a enfatisa. Aunke no por des- 
carta tampoco, cu ainda nos tin 
varios bon ehempel di tata y esey- 
nan nos mester aplaudi y encura- 
sha nan, pa nan conta y comparti 
nan responsabilidad y experiencia 
na otro, specialmente den nan cir- 
culo di amistad. 

“Finalmente mi kier felicita tur 
tata, specialmente mi tata, cu sem- 
per a demostra di t’ey pa mi den 
bon y malo, demostrando un amor 
unico y kico kiermen ta un bon tata 
pa su yiunan. Mescos cu mi ruman 
homber, mi primonan, mi omo- 
nan y mi welolnan, cu ta un tata 
ehemplar ta percura pa mustra nos 
kico ta e rol di un tata berdadero, 
sin importa e tempo cu nos ta aden. 
Un Feliz Dia di Tata y hopi bendi- 
cion!”, Ras a finalisa bisando 

Aruba ta conta awor cu mas persona cu a 
ricibi nan certificado di CPR & Choking 



UN anochi di curso, di CPR y CHOKING 
cu a resulta e biaha aki hopi mas grandi 
cu tur cu a organisa anterior. Esaki taba- 
ta un EXITO SERIO. E participantenan a 
haya varios repiticion con pa duna CPR for 
di baby te cu hende grandi. Tambe con pa 
trata un persona cu pega cu algo den gar- 
ganta. E curso di CPR y CHOKING tabata 
riba un nivil, con por yuda un persona cu 
mester asistencia te ora ayudo professional 
yega na e sitio. (Call 911) 

Un danki ta bay na e team di profesional cu 
a duna e curso, especialmente na sr. John 
Tromp di IMSAN cu a encabesa e curso hun- 
to cu e profecionalnan den e ramo manera 
sra. Olga Tromp, sr. Joshmar Hoek y sr. 
Hubert de Cuba. Aruba ta conta awor cu 97 
persona mas cu a ricibi nan certificado pa 
un total di +/- 200 ciudadano cu a pasa nan 
curso desde juni 2018 den Centro di Bario 
Brazil. 

Centro di Bario Brazil ta bay sigui organisa 
mas curso di CPR y Choking, alimentacion 
y tambe di actividadnan fisico y salud. 

Fundacion CINEARUBA nomina pa 
un 'Gouden C' di Hulanda 


E fundacion local a ricibi e noticia cu un di nan 
proyecto a wordo nomina pa un ‘Gouden C.’ 

Aña pasa CINEARUBA a realisa e proyecto ‘Dra- 
ma den aire’ di cual e presentacion final tabata 
un obra auditivo titula ‘E bola di fuego.’ Hoben- 
nan y adultonan a forma parti di e obra aki cu 
a wordo presenta live riba Facebook. E proyecto 
‘Drama den Aire’ tabata posibel door di e sos- 
ten di Fonds voor Cultuurparticipatie. E fondo 
tur aña ta entrega un reconocimento na e miho 
proyecto den forma di un ‘Gouden C’ y fundacion 
CINEARUBA su proyecto ‘Drama den aire’ ta un 
di e cinco nominadonan pa e premio. 

Nos nunca a spera e nominacion aki y e simpel 
hecho di ta nomina nos di CINEARUBA ta hopi 
contento. Asina Juan, coordinador di proyecto pa 
fundacion CINEARUBA a expresa. CINEARU- 
BA kier gradici tambe tur esnan cu a forma parti 
di e proyecto y a duna nan tempo pa por a hacie 
posibel. Un danki na Melisa Richardson, Aldrich 
Marchena, Natasha Richardson, Teo Lopez, Mil- 
ly Koolman, Adelaida Fingal, Danny Martinez, 
Ginelly Quandt, Rodrigo Peraza, Rotsena Piet- 
ersz, Roy Howell y Adriano Nanof. 

Fundacion CINEARUBA tin nuebe aña di exis- 
tencia enfocando riba e sector cultural, educacio- 
nal, social y creativo. Fundacion CINEARUBA 
ta agradecido pa tur e apoyo cu Fonds voor Cul- 
tuurparticipatie di Hulanda a sa di brinda na 
CINEARUBA pa asina e fundacion por a logra 
ehecuta diferente proyectonan na e interes y de- 
saroyo di e comunidad di Aruba. 

Entre e siman 24 pa 28 di juni Fonds voor Cultu- 
urparticipatie lo duna di conoce cua proyecto ta 
ganador di e ‘Gouden C’ y esaki e fondo lo hacie 
pa medio di sorpresa esnan di e proyecto gana- 
dor. Esnan cu ta interesa den wak e obra auditi- 
vo ‘E bola di fuego’ por bishita fundacion CINEA- 
RUBA su pagina di Facebook. 

WhiteJ oker ta sorpresa nan rumannan 
Black J oker cu un victoria di 8-7 



CAMPEONATO HEINEKEN 
fast pitch di Aruba Softball Bond 
dedica na dos baluarte Jacobo Jan- 
sen y Gilbert “Nando” Maduro a 
continua riba veld di Dragon Hit- 
ters cu un tremendo ambiente y un 
bar y cushina bon surti. Den cat- 
egora A-Klas e dos ekiponan primo- 
ruman White Joker y Black Joker a 
enfrenta otro. White Joker cu a ini- 
cia campeonato tambaleando poko 
poko a coy su ritmo y a logra derota 
e ekiponan na prome y di dos luga. 
White Joker ta anota 3 careda den 
prome inning y ta amlia cu 1 careda 
den cabes di 4 inning. Henk Arnold 
solido riba minticulo a pone 3 lamo- 
enchi den e prome 3 inning nan. 
Den bom di 4 inning Black Joker ta 
corta ventaha cu 1 careda pa haci 
e wega 4-1. Den cabes di 5 inning 
White Joker ta ampba cu 4 careda 
pa haci e wega 8-1. Den bom di 5 
inning Black Joker no kier entrega 
y ta rally ayuda cu 5 error pa anota 
6 careda y ta yega serca 8-7. Henk 
sinembargo ta preta brasa di e poco 
cu a keda pa asina piki un victoria 


importante pa su ekipo. Boxscore 
final White Joker 8 careda, 8 hit, 9 
error cual tabata e cantidad di er- 
ror dim as halto pa un wega den e 
temporada aki y ta laga 5 coredor 
na base. Black Joker 7 careda, 7 
hit, 4 error y ta laga 8 coredor den 
circulacion. Mihor bateadornan pa 
White Joker ta Roderick Angela 
2-1, Rajiv Cornelio 3-2 inclyunedo 
un triple cu 2 careda anota y 1 rbi, 
Jhoan Ruiz 2-2 cu 2 anota y 1 rbi, 
Sandrick Wester 2-1 cu un doblete, 
Mario Kock y Arsan Wester ambos 


di 3-1. Pa Black Joker a destaca na 
plato Oslin Bergrok 3-2 incuyendo 
un homerun mas 2 rbi, Roderick Si- 
mon 4-2, Burton Sintjago 3-2 cu dos 
careda anota mas 1 rbi y Alvaro Ro- 
driguez di 3-1. Henk Arnold ta bay 
ful e ruta pa seya e victoria riba su 
nomber enfrentando 30 bateador 
lansando 26 bola, 66 strike pa un 
total di 92 pitch permitiendo 7 
careda di cual 2 ta limpi tras di 7 
imparable ponchando un total di 5 
bateador y ta regala 1 base por bola. 
Glenrick Marchena ta bay 4 inning 
y resulta pitcher perdedor tirando 
27 bola, 37 strike bon pa 64 pitch 
permitiendo 4 careda tras di 5 hit 
y ta regala 3 base por bola. Lorenzo 
Maduro ta drenta di relevo y ta tir- 
na un inning. Weganan ta continua 
dialuna, diaranson, diabierna na 
Pos Chiquito y diamars y diahuebs 
na Dragon Hitters. Dragon Hitters 
conosi pa su pastechi sabroso y un 
bar bon gestock. Tin 10 wega pro- 
grama pa e siman entrante di 17 
pa 21 di Juni. Waak pa Bo tey!! 

J ay's Tire ta traha duro pa derota Celebrities 11-10 



CAMPEONATO HEINEKEN 
fast pitch di Aruba Softball Bond 
dedica na dos baluarte Jacobo Jan- 
sen y Gilbert “Nando” Maduro a 
continua riba veld di Dragon Hit- 
ters cu un tremendo ambiente y un 
bar y cushina bon surti. Den cat- 
egoria AA e fuerte ekipo di Jay’s 
Tire no tabata tin un anochi facil 
y mester a traha duro contra Ce- 
lebrities campeon di A-Klas 2018 
kendenan a subi AA e aña aki y ta 
dunando tur ekipo un bon bataya 
y dolor di cabes. Celebrities ta pica 
ariba 1-0 den cabes di prome in- 
ning pero Jay’s Tire ta reaciona y 
bolter e score mesora 3-1. Celebri- 
ties ta rally pa 7 careda den di dos 
inning y ta bay ariba 8-4. Den bom 
di 3 inning Jay’s Tire kedando den 
bataya ta anota 3 careda pa haci e 
wega 8-7. Den bom di 4 Jay’s Tire 
ta anota 4 careda mas pa bolter e 
score na nan fabor 11-8. Celebrities 
no ta entrega y ta rally pa 2 care- 
da den cabes di 5 pa haci e score 
11-10 pero ta keda cortico na un 
careda. Boxscore final Jay’s Tire 
11 careda, 8 hit, 3 error y ta laga 


9 coredor na base. Celebrities 10 
careda, 10 hit, 1 error y ta laga 9 
coredor den circulacion. Jay’s Tire 
a bay como ekipo di 18-8 pa un av- 
erahe di 444 mientras Celebrities a 
bay di 26-10 pa un averahe di 384. 
Mihor bateadornan pa Jay’s Tire 
ta Nathan Berkel 2-1 incluyendo 
un cuadrangular mas 4 rbi, Sando 
Geerman 3-2 cu un careda anota y 
1 rbi, Jerwin Peña di 3-3 incluyen- 
do un doblete mas 2 careda anota 
y 2 rbi, Jowald de Cuba 1-1, Artoir 
Herrera di 3-1 cu un triple. Pa Ce- 
lebrities a destaca na plato Jona- 
than Ruiz y Ruwin Tromp di 3-1, 


Ozzi Webb y Gregory Manuel Jr di 
2-1, Wensley Kock di 1-1 mientras 
Joshua Wever ta keda “hot” y ta 
bay di 3-2 cu 2 doblete mas 4 careda 
impuha. Gianmar Alders ta habri 
pa Jay’s Tire y ta bay 1 inning y 
1 tercio tirando 20 bola, 23 strike 
pa un total di 43 pitch permitiendo 
7 careda tras di 6 imparable. Jorge 
Santana Cortina ta drenta di rel- 
evo y ta enfrenta 20 bateador ti- 
rando 82 lansamento permitiendo 

3 careda di cual 1 ta limpi tras di 

4 hit y ta regala 2 base por bola pa 
pone e victoria riba su nomber. Ru- 
dolf “Rudy” Angela ta bay complete 
enfrentado 32 bateador tirando 60 
bola, 53 strike pa un total di 113 
pitch permitiendo 11 careda di cual 

9 ta limpi tras di 8 hit regalando 8 
base por bola pa pone un otro der- 
ota riba su nomber. Weganan ta 
continua dialuna, diaranson, diabi- 
erna na Pos Chiquito y diamars y 
diahuebs na Dragon Hitters. Drag- 
on Hitters conosi pa su pastechi 
sabroso y un bar bon gestock. Tin 

10 wega programa pa e siman en- 
trante di 17 pa 21 di Juni. Softball 
competitivo a la carga!! 

Posicion di Gobierno di Corsou den 
acuerdo di crecemento cu Hulanda 


WILLEMSTAD — Durante di un conferencia di 
prensa extraordinario — usando medionan digital - e 
delegacion di Gobiérno di Corsou a duna bibo y directo 
for di Hulanda un relato tocante e ultimo desaroyonan 
relacioná cu un posibel instruccion pa Corsou. 

Despues di e reunion cu Conseho di Minister di Reyno, 
caminda a yega na un acuerdo cu ta posponé e desicion 
si ta yega asina leu pa duna instruccion, Promé Min- 
ister Rhuggenaath a duna un resumen di tur suceso 
cu a tuma lugá inicialmente na e reunion aki. Clave 
den e proceso aki tabata e combersacionnan cu a tuma 
lugá cu Secretario di Estado di Asuntonan Interior y 
Relacionnan di Reyno Raymond Knops, caminda Cor- 
sou ya por a cuminsá trece su posicion dilanti. 

Esaki a resultá den un invitacion personal di sr. Knops 
pa ricibi e delegacion di Gobiérno di Corsou na Hulan- 
da, asina por sigui combersá personalmente cu otro. 

Minister Suzy Camelia-Romer seguidamente a duna 
un splicacion riba contenido y consecuencia di e desi- 
cion di diasabra, tanto riba tereno hurldico como pa- 
sonan cu Gobiérno di Corsou awor mester bay tuma. 
Minister Camelia-Romer a pone énfasis un biaha mas 
riba posicion di Gobiérno di Corsou pa mustra Hulan- 
da cu Corsou no ta mira necesidad di un instruccion. 

Gobiérno di Corsou den e caso akl a trece cla dilan- 
ti cu e pakete di un acuerdo di colaboracion pa cu e 
Strategia di Cresemento combiná cu un instruccion, 
manera Hulanda ta proponé, no por bay hunto. Conse- 
cuentemente Gobiérno di Corsou a duna di conocé cu 
si resultá cu Corsou finalmente haya un instruccion, 
Corsou lo bay den apelacion. 

Minister Kenneth Gijsbertha, ampliando riba loke e 
otro Ministernan a trece dilanti, finalmente a duna un 
breve splicacion di accionnan cu Gobiérno di Corsou 
mester bay tuma pa cu e reformenan nesesario. Tin 
diferente paso cu Gobiérno ya a cuminsá tuma y awor 



ta importante pa sigui cana e caminda cu dedicacion 
y determinacion, saliendo for di nos Strategia di Cre- 
semento. Principal den esaki ta pa hunto cu Hulanda 
haci bon uso di e periodo benidero, promé cu e siguiente 
reunion di Conseho di Minister di Reyno riba 5 di juli 
próximo, pa yega na un areglo cu ta encerá palabra- 
cionnan concreto con ta bay implementá e reformenan 
structural nesesario cu sosten di Hulanda. 

Sin kier ta pesimista 

Corsou a haya 'rosea' di tres siman serca Hulanda 


WILLEMSTAD. E delegacion di gobierno di Corsou 
cu a bay dilanti tóch despues di un start falso a haya 
un rosea di tres siman pa pone órdo den su desórdo 
finansiero pa supuestamente sin e ‘machete’ di Knops 
baha sin misericordia riba gobierno di Corsou pa in- 
cumplimento di palabracion. 

Lubidá tur exclamacion di ‘hallelujah’ y ‘gloria’ cu del- 
egacion Rhuggenaath a scapa Corsou di haya Instruc- 
cion pero tur hende na su sano wisio ta realisá cu esey 
ta un reto imposibel pa logra. 

Y si nan logra, nos lo reconosé esey pero cu reserva 
pasobra e sifranan cu nos a mira te ainda dje periodo 
cu gabinete Rhuggenaath a haya pa pone órdo, tur ta 
desesperadamente negativo. 

Pa ser franco, nos ta kere cu ni den tres aña ni e gobi- 
erno aki ni esun cu ta bin despues no por cambia des- 
tino di nos pais finansieramente pasobra ningun dje 
argumentonan cu nan a usa pa supuestamente frena 
e machete di Knops, mayoria ta argumento falso. 

Esey ta pará clarito den e carta cu CFT a manda pa 
gobierno dia 12 di juni ultimo y di cual parlamento 
tambe a haya copia pero a actua manera semper en 
frente di un cataclismo: ‘deaf and dump’. 

Pa cuminsa, ni Hulanda ni Corsou a bisa pakico a 
tuma e desicion aki. 

Loke sl ta opvio cu Corsou a haya tres siman di tempo 
pa obra sin precion pa controlá su gastonan. 

Y hasta riba esey tin masha diferencia di opinion: e 
manera cu gobierno kier logra esey ta pa duna retiro 


na granél na empleadonan cu tin contract di corto 
duracion manera e ‘muchanan’ cu ta traha na BAB 
p’asina baha gasto. 

Pero den mesun rosea 50% dje ministernan di Corsou 
a duna e mal ehémpel di hisa nan bulchi bay Hulanda 
y Suisa. 

E pregunta cu ta surgi ta: pakico tin un Minister Pleni- 
potenciario na Den Haag. 

E no ta sirbi ni como ‘postbode’? Pasobra segun nos a 
comprondé, ta den un combersacion di un ora Knops 
a ‘slék’ e machete di Damocles y sobrá di tempi nan 
a ‘chat’ cu gruponan Curasoleño pa splica nan e situ- 
acion penoso cu Corsou t’aden, algo cu nan sa acaso 
mihó cu e ministernan mes. 

Of acaso e actual representante Paul Comenencia y 
e ex-representante dr. Wawoe ta sinta wak Netflix 
henter dia? 

E dicon nos ta interpretá e situacion asina ta simpel: 
logico cu e gastonan pa cuater minister bay Europa 
- tres a bay Hulanda y un a bay Genéve - ta un gota 
riba e plachi cayente di caha di gobierno. 

Si nan a bay of keda sin bay nada ta cambia ne cuadro 
finansiero manera nos lo ilustra den un siguiente re- 
lato. 

Pasobra di tur pronostico cu minister di Finansa Gi- 
jsbertha a duna CFW cu lo reduci e deficit di ultimo 
añanan y esun di aña pasá y cu hasta lo tin superavit, 
esta cu lo cobra sén riba presupuesto, e realidad Ma- 
quiavelico Corsou t’aden ta cu e deficit lo ta riba 200 
miyon florin contando 2017 y 2018 aden. 



SINTONISA TUR MERDIA, 
fP) RADIO GALACTICA 99.9 

PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Palabracion cu Gobiérno tin relacioná cu instruccion 


WILLEMSTAD/ DEN HAAG - Diabierna den 
oranan trempan di mainta Hulanda y Corsou a yega 
na palabracionnan pa yuda Corsou recuperá finansi- 
eramente. 

Ta trahando na un areglo conhunto cu ta enserá pa- 
labracionnan concreto pa loke ta trata e reformenan 
structural nesesario cu Corsou mester implementá, 
entre otro riba tereno di economia, finansa publico y e 
aparato gubernamental. 

Ambos pais ta realisá cu esaki lo tuma su debido tempo 
y tambe cu e ta dificil pa realisá sin e sosten nesesario. 
P’e motibo akl Hulanda kier ofrecé un perspectiva fi- 


nansiero concreto cu ta yuda Corsou den su afan pa 
implementá e plannan como parti di e Strategia di 
Cresemento di gabinete Rhuggenaath. 

Lo presentá e acuerdo akl dia 5 di jiili benidero. E 
sosten lo cana similar na e periodo cu Corsou mester 
pa por implementá e reformenan nesesario. 

Colegio di Supervicion Finansiero (Cft) a consehá Con- 
seho di Minister di Reyno pa duna Corsou un instruc- 
cion. 

Hulanda a warda un rato cu esey y e desicion defini- 
tivo pa cu esaki lo tuma lugá den e reunion di Conseho 
di Minister di Reyno planiá pa 5 di juli benidero. 


Investigacion relacioná cu curpa 
sin bida cu a topa riba laman 



WILLEMSTAD - Relacioná cu e 
curpa sin bida cu diadomingo 9 di 
jiini 2019 personal di Guardacosta 
a saca for di laman na mas o ménos 
5 miya for di altura di Bullenbaai, 
investigacion den e caso aki a con- 
tinuá. 

For di autopcia riba e curpa aki, por 
a conclul cu e hómber aki a hoga. 

Despues di e topa cu e curpa sin 
bida aki, diferente informacion a 
cuminsá circulá, cu lo mester ta- 
batin un incidente riba laman cu 
un boto for di Venezuela rumbo 
pa Córsou, cu tabatin un cantidad 
considerabel di persona a bordo. 
Tambe e versionnan ta indicá mas 
leu, cu lo tin mas vlctima. 

E informacionnan aki a yega na 
conocemento di Polis tambe, pero 
te n’e momentonan aki e investiga- 


cion táctico no a finalisá. Pues Polis 
no por confirmá e versionnan aki. 
Entre tanto a cuminsá cu e proce- 
so di identificacion di e vlctima y 


asina cu esaki tambe ta cla y famia 
di e vlctima wórdo pone na altura, 
Polis lo duna e nómber liber. E caso 
aki ta sigui den investigacion. 

Ta trata aki di e caso ‘India’ 

Amal Sujalekshmi, esun mas pisa 
sentencia den caso di secuestro 


WILLEMSTAD. Tres cuidadano a presentá den sala di 
corte pa responsabilisá nan mes den caso di un secuestro 
cu a tuma lugá dia 4 pa 5 di januari 2019. 

Ta trata aki di un hómber di 21 aña di edad, nacé na India 
cu yama Amal Anil Sujalekshmi, 

Gideon M di 23 aña di edad y Guiseppe B di 24 aña di edad. 
E protagonista principal den e suceso horibel aki ta Amal 
Anil Sujalekshmi, kende a crea e plan macabre pa laga 
secuestrá un otro cuidadano compatriota di dje (tambe di 
India), di inicial S.M, kende ta studiante di un prestigioso 
instituto médico aki na Corsou. 

E caso aki a haya e nómber “India”. 

Manera a bini padilanti diabierna den sala di corte Amal 
Anil Sujalekshmi tabatin sierto debenan y tabata den un 
situacion finansiero teribel, pero a inventá un manera pa 
kita for di su debenan dor di laga secuestrá e studiante 
S.M cu e propósito pa gana e suma di 100.000 dóllar Meri- 
cano for di e mayornan di S.M. 

Manera ta conosi S.M. ta na Corsou pa sigui un estudio 
medico siendo aparentemente di un famia cu hopi placa. 

E acusado Amal Anil Sujalekshmi a trata na gana S.M. na 
bórchi y a encargá Gideon y Guiseppe pa pasa piki e vic- 
tima na bórchi, caminda esaki tabata wardando riba Amal 
Anil Sujalekshmi, manera a keda palabrá. 

E caso aki tabata ampliamente den publisidad, a keda co- 
mentá den corantnan y tambe na radio-emisoranan. Enfin 
tabata dia 4 di januari 2019 cu Gideon y Guiseppe a core 
yega den un auto blanco na bórchi den sercania di Ser’i Lo- 
raweg, baha for di e vehlculo y ranca SM hinca den e auto 
bay cuné na un flat. 

Di aki a sigui hinter un hazaña di mara e victima na man 
cu pia y tapa su cara. Riba instruccion di Amal Anil Su- 
jalekshmi a transportá SM hiba na un apartamento, ca- 
minda e mesun Amal Anil Sujalekshmi aki a regla tur cos 
pa por a tene SM prezo. A kita SM su telefon for di dje pa 
start e deliberacionnan via whatsapp cu mayornan di SM, 
poniendo un enorme precion pa trata na logra e suma di 
100.000 dóllar for di e mayornan, pasobra a bisa e may- 
ornan flat cu nan mester paga 100.000 dóllar Mericano si 
nan kier haya nan yiu SM (secuestrá) bibo. 

Ademas a bisa e mayornan pa informá polis cu nan mester 
keda trankil, pasobra SM ta na caminda pa regresá India. 
Tanto e cómplisenan Gideon como Guiseppe a conta hues 
señora mr. Edelenbos tur detaye di e secuestro, splicando 
cu nan tabatin hopi miedo y precupacion, pasobra Amal 
Anil Sujalekshmi a demostrá capas pa cometé cualkier 
barbaridad y haci SM hopi dayo. 

Gideon den principio a sirbi como chauffeur, siendo 
Guiseppe tabata esun cu a ranca SM bay cuné hiba den 
auto, siendo pará ta warda na bórchi di bus riba Amal Anil 


Sujalekshmi. 

Mas cu claro a sali na cla cu Gideon y Guiseppe tambe 
a coperá pa realisá e plan macabre aki, produci pa Amal 
Anil Sujalekshmi, kende tabatin un sita cu SM pa top’é na 
bórchi di bus riba Seroe Loraweg. 

Amal Anil Sujalekshmi despues a hunga ról manera e no sa 
di nada y cu e no a mira SM na bórchi. Aki a haya e slófnan 
cu SM tabatin bistl ora el a sali cas dia 4 di januari 2019, 
den oranan di atardi. Natural Amal Anil Sujalekshmi a 
manda Gideon y Guiseppe riba e victima pa secuestr’é. 
Punto ta sinembargo cu Amal Anil Sujalekshmi si tabata 
determiná y dispuesto pa eventualmente haci cosnan hopi 
robes cu SM si tabata nesesario. 

Mester gradici Dios cu ta 2 dia so e secuestro a dura, pa- 
sobra un amiga bibá den e cas hunto cu SM a logra pone 
polisnan na tempo na altura y S.M a logra core bay, aun- 
ke e trio a gar’é despues, pero SM a bolbe scapa di e se- 
cuestradónan. 

Finalmente polis a cay aden y ta door di e resistencia 
fuerte di SM a bini un fin na e secuestro, pasobra mesora a 
sospechá Amal Anil Sujalekshmi di ta e protagonista prin- 
cipal di e secuestro. 

Tabata dia 5 di januari pa 9 or di anochi cu e victima a cana 
yega pia abou y cu pañanan tur sushi na warda di polis. 
SM a conta cu a secuestr’é hiba promé den un compleho di 
apartamentonan cu parce esun di Amal Anil Sujalekshmi, 
pa djey transport’é pa un cas den área di Mambo Bich. 
Fiscal mr. Guillano Schoop a hiba palabra na nómber di 
Ministerio Publico y fiscal mr. Guillano Schoop tabata am- 
plio y exacto den su presentacion di e caso diabierna den 
sala di corte. 

E fiscal final di cuenta a demandá un castigo di prizon di 
42 luna di cual 9 luna pa condicional pa Amal Anil Su- 
jalekshmi y pa tanto Guiseppe como Gideon un castigo di 
prizon di 36 luna di cual 12 luna condicional. 

E acusado Amal Anil Sujalekshmi tabatin pa su defen- 
sa hurldico abogado seyora mr Sophia-Alendy, miéntras 
Guiseppe B tabatin abogado seyora mr. Eysden y final- 
mente Gideon M tabatin abogado seyora mr. Marije Vad- 
ers pa defendé. 

Hues mr. Edelenbos kende ta conoci como un di e huesnan 
man duro ora ta trata di inhusticia contra di hende muhé 
a pone castigo un poco mas halto pa Amal Anil Sujalek- 
shmi esey a resulta 42 luna totalmente incondicional, pa 
Guiseppe B y Gideon M ambos 36 luna di castigo di prizon 
di cual 6 luna condicional. 

Natural e trio lo keda bou di guia di Reclassering y even- 
tualmente lo ricibi tratamento contra di nan adiccion na 
marihuana. 

A gara Erica Galves Rios den 
intento pa transporta US$75.773,00 



WILLEMSTAD. Un señora Colombiano cu yama 
Erica Galves Rios di 39 aña di edad diabierna a pre- 
sentá den sala di corte pa motibo cu dia 22 di februari 
2019 a gar’é na aeropuerto Hato rumbo pa Venezuela 
y cu destino final Colombia, cu un suma grandi placa 
cu e tabata transportá ilegalmente. 


canan di droga óf otro actonan malisioso. 

Ta papia aki di labamento di placa y transportacion 
ilegal di un suma asina cuantioso. Fiscal mr. Janssen 
a demandá un castigo di prizon di 18 luna di cua 6 
luna condicional y un periodo di prueba di 3 aña. 


Ta trata aki di en total 75.773 dóllar Mericano. Na 
momento cu a tira un cóntról na aeropuerto Hato a bin 
sa cu e señora aki su curpa tabata tur di placa cu biy- 
etenan di dóllar Mericano. Bou di masha yoramento 
diabierna den sala di corte Erica Galves Rios a divulgá 
cu el a cometé e acto castigabel aki bou di presion y 
menasa. 

E1 a bisa cu ta un persona aki na Corsou mes a mand’é 
cu e placa ey pa biaha pa exterior, aunke e no a men- 
cioná nómber di e persona en cuestion. 

Remarcabel ta cu e mesun avion cu e acusado a tabata 
biahando pa Venezuela, e casá a yega Corsou. Por saca 
e conclucion cu e duo aki tabatin algo planiá. 

Fiscal mr. Janssen ta sali for di e punto di bista cu 
mester ta trata aki di placanan ilisito atcerl esta, pla- 


Hues mr. Gruijters sinembargo, teniendo cuenta cu 
e circunstancia personal crltico di Erica Galves Rios, 
esta mama di yiu menor di edad etc., a yega na un cas- 
tigo di prizon mas abou, esta di 6 luna incondicional. 
Abogado mr. Everret Wilsoe tabata encargá cu e de- 
fensa di Erica Galves Rios y a pone hopi énfasis riba 
e circunstancia personal di e cliente aki, loke final- 
mente a duna resultado den forma di un castigo rela- 
tivamente suave. 

Ta anticipá cu djis ey e señora por sali for di prizon di 
manera cu pronto e por ta bék na Colombia. 

Tur cos aki na mundo tin su ora y su tempo, 

Ora pa nace y ora pa muri, ora pa yora y ora pa hari, 
Ora pa keda keto y ora pa papia, ora pa stima y ora pa 
odia, 

Ora pa guerra y ora pa paz” 

Predicador 3:1,2, 4, 7, 8 

Cu dolor na nos curason, nos ta anuncia fayecimento 
di nos ser keri: 



Sra. Monica 
Filomena Croes-Kelly 

*04-05-1943 -115-06-2019 
Acto di despedida lo wordo anuncia despues 


Au?ora 

^- aQ 

Gmdicimento 


Pa medio di esaki famia kier a gradici tur esnan cu di 
un manera of otro a mustra nan atencion y duna nos 
sosten durante fayecimento y despedida di nos 
defunto stima: 



Digna Margarita Flanegin 

Cariñosamente yama: ‘Deka’ 

Nos kier a gradici henterfamia, bon bisiñanan, 
amiga(o) nan, conocirnan, Su rumannan di The Upper 
Room Ministries . 

Su amiganan stima: Tina Almary y Janelle Vlaun. 
Zuster- y docternan di oncologie afdeling, Koningin 
Wilhemina Fonds, sra Lilly Prince, zuster Lola 
Geerman, Zuster Ita Ridderstaat, Mary Joan Founda- 
tion, dr di cas Dr. Anthony y Aurora Funeral Home pa 
nan bon servicio. 


Hues lo studia caso di duo 
hóben gará cu arma di candela 


WILLEMSTAD. E cuidadanonan 


Aufora 

^ 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 



Fridoline Veronica Fingal 

*28-01 -1940 -115-06-2019 
Acto di entiero lowordo anuncia despues 




Aufora 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, nos kier anuncia fayeci- 
mento di nos kerida esposa, mama y wela: 



Sra.Rosa Caritina 
Tromp-Franken 

Mihor conoci como ”Jojo” or “Rosa di Tilin” 
496-10-1941 -114-06-2019 

Acto di entiero lo wordo anuncia despues 


Isahir Louisa di 19 aña di edad y 
Ichel Deonisio di 20 di edad, 
polisnan a gara cu arma di can- 
dela dia 31 di maart 2019 den un 
auto manehá pa Isahier Louisa. 
Claramente por a nota cu Ichel 
Deonisio tin dominio total riba 
Isahier Louisa, kende Deonisio 
tabata kier pa esaki confesá cu 
ta su arma di candela. 

Isahir Louisa simplemente a 
sigui nenga cu e ta doño di e 
arma di candela, sin kier a bisa 
ta ken si ta e doño, esta Ichel De- 
onisio. Na warda di polis Isahir 
Louisa a declará anteriormente 
cu ta Ichel Deonisio ta doño di e 
arma di candela. 

Den sala di corte e acusado a 
sigui pone tur sorto di presion 
posibel riba Isahir Louisa, kende 
na polisnan a admitl cu e tin hopi 
miedo di Ichel Deonisio. 

Final di cuenta abogado señora 
Alicia Blonk a pidi pa separá e 
acusadonan for di otro. Hues a 
dal un stap mas leu dor di laga 
Isahir Louisa huramentá y asina 
ey no a keda nada otro pa Isahir 
Louisa reconocé cu e arma ta di 
Ichel Deonisio, kende anterior- 
mente autoridadnan a gara caba 
cu arma di candela. 

Fiscal a pidi un castigo di pri- 
zon di 24 luna incondicional pa 
Ichel Deonisio y pa Isahir Louisa 
cu castigo di prizon di 24 luna di 
cual 12 luna condicional. 

Ambos ta uzadónan di 
marihuana. Hues mr. Gruijters 
a keda cu dia 5 di juli binidero lo 
e dicta sentencia despues di stu- 
dia e caso aki mas. 

E unico corant GRATIS 

Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


UKe nos riba facebooK 

Keda “up to date” ij liKe nos riba facebooK 
www.facebooK.com/awemainta 


Subi riba nos website 

www.awemainta.com 


AWEMainta completamente 

